19 GAK - Te gen yon fanm ki te fè douzan malad - Haitianview
Te gen yon fanm ki te fè douzan malad
Li tap plede bay san tout lajounen
Depi douzan, ni lannwit ni lajounen
Malerèz la depanse tout sal genyen
Apante tout kay doktè
Mache lakay gangan pou granmesi
Tout moun tap di pat gen espwa
Fanm sa a se jou li tap konte poul mouri.
Pandan Jezi ta pral kay Jayiris la
Ak yon pakèt moun ki tap avanse
Fanm nan presel kouri antre nan foul la
Kon yon koulèv li tap fofile
Foul la anpil li te fòsel avanse
Pyès moun pat konn sal te vle
Li fè anpil efò jouk tan li rive
Fanm nan kanpe, li te touche wòb Jezi
Li te jwenn yon pisans nan wòb la.
Ala yon pisans ki gen nan wòb Jezi a!
Fanm nan te agi fwa li
Sèlman li touche wòb la
Epil te jwenn gerizon
Gen yon bagay Seyè a te di fanm nan
Sa se yon leson li vle pou n pratike
Avèk lafwa nou va jwenn tout sa nou vle
Men fòk nou met konfyans nou nan Jezi.
Menm jodia pandan nou nan legliz la
Jezi gen lòt mirak poul opere
Moun kap priye, ou mèt kontinye priye
Gen anpil miray ki pral kraze
Pèsevere, pa dekouraje frèm yo
Kenbe lafwa tout sèm yo
Talè konsa nou prale delivre
Tout moun ki vle
Kapab goute pisans lan
Si yo vle met konfyans yo nan Jezi
16 MJF – Onde sur onde
4 CSK – Pa gade lòt moun ni lòt bagay kon...
61 CDF – Jésus, Agneau de Dieu